'दुर्गादेवी'मा निर्मला पन्तकी आमाको भोगाइ
कलाकार परी शाक्यको एकल प्रस्तुति रहेको नाटक 'दुर्गादेवी'को मञ्चन सकिएको छ । बलात्कारपछि हत्या गरिएकी निर्मला पन्तकी आमाको भोगाइलाई समेट्दै सुनैना पन्थीको निर्देशनमा नाटक तयार भएको थियो ।
काठमाडौँ — कलाकार परी शाक्यको एकल प्रस्तुति रहेको नाटक 'दुर्गादेवी'को मञ्चन सकिएको छ । बलात्कारपछि हत्या गरिएकी निर्मला पन्तकी आमाको भोगाइलाई समेट्दै सुनैना पन्थीको निर्देशनमा नाटक तयार भएको थियो ।सुनैनाकै परिकल्पना र कथा रहेको नाटकको गत साउन २५ गतेदेखि मञ्चन सुरु भएको थियो । इटिएनको प्रस्तुति रहेको नाटक 'दुर्गादेवी' निर्मलाकै आमाको नामबाट राखिएको शीर्षक हो ।मञ्चमा कलाकार परीले निर्मलाकी आमाले छोरीको हत्यापछि समाज, मिडियासामु आफ्नो पीडाबीच पनि न्यायका लागि कसरी लडिन् भन्ने विषयलाई अभिनयमार्फत देखाइएकी थिइन् । नाटकमा अन्यायमा परेकी एक आमाको न्याय खोज्ने यात्रालाई समेटिएको छ । 